Siin on sulle aga veel filme, mille pealkirja väljamõtlemisega on midagi nihu läinud, kuid filmid ise on vaatamist väärt. Ja me ei piirdu vaid sellega - pakume välja ka alternatiivsed pealkirjad.
“Audiitor” (“Accountant”)
Christian Wolff on matemaatikageenius, kelle tõsine autism takistab teiste inimestega suhtlemist. Ta isa treenib temast range treeningrežiimi abil võitluskunstide meistri. Täiskasvanuna saab Christianist kriminaalsete jõukude audiitor. Kui rahandusministeerium ta vastu huvi hakkab tundma, asub ta seaduslikule tööle ühte robootikafirmasse. Peatselt avastab ta firma varadega sooritatud pettuse ning teda asuvad jahtima palgamõrtsukad.
Uus idee pealkirjaks: “The Body Counter”
“Saatuse büroo” (“The Adjustment Bureau”)
Kas me kontrollime ise oma saatust või manipuleerivad meiega nähtamatud jõud? Senatisse teel olev ambitsioonikas poliitik David Norris (Damon) kohtub juhuslikult võluva baleriini Elise Sellasega (Emily Blunt), kellesarnast naist ta oma elus varem näinud pole. Just siis, kui Davidile tundub, et on tüdrukusse armumas, sekkuvad salapärased mehed, kelle eesmärgiks on need kaks lahus hoida. David saab teada, et tegemist on Saatuse Büroo agentidega, kes kasutavad kõiki enda valduses olevaid vahendeid, takistamaks Davidit ja Elise’i kokku jäämast. Ta peab tüdrukust loobuma ja liikuma mööda tema jaoks ettemääratud rada... või riskima kõigega, et olla koos oma armastatuga.
Uus idee pealkirjaks: “Fate Accompli”
“Autod” (“Cars”)
Pikne McQueen on noor ülbe võidusõiduauto, kellele on kuulsus kiiresti pähe hakanud. Ühel päeval satub ta järjekordsele võistlusele rutates aga kiirteelt kõrvale ning jõuab Radikaribi linnakesse, kuhu peab olude sunnil mõneks ajaks pidama jääma. Seal kohtub ta terve rea värvikate kujudega nagu võluv Porsche Sally, salapärase minevikuga vana luksusauto Dok Hudson ning lihtsameelne, roostes puksiir Matu. Elu linnakeses õpetab Piksele, et elus on kõige tähtsam teekond, mitte sihtkoht.
Uus idee pealkirjaks: “Shut Up and Drive”
“Täidesaatev otsus” (“Executive Decision”)
Terroristid on üle võtnud Washingtoni suunduva lennuki ja seda väidetavalt selleks, et kiirendada oma juhi vabaks laskmist. Luuretöötaja David Grant kahtlustab aga midagi hullemat ning veenab sõjaväge lennukit Ameerika õhuruumi mitte laskma. Alustatakse vastumissiooniga, eesmärgiks lennuk terroristide käest vabastada ja ohutuks teha.